以母

以母係中古漢語聲母，屬喉音，係次濁聲母。佢喺後世嘅三十六字母中，同切韻嘅云母合併成喻母，但佢同云母嘅區別係，以母嘅韻母都係四等韻，所以以母又叫喻四。

擬音 
通常擬音將以母擬成零聲母，由於喻四歸定，佢係個摩擦度比較大嘅聲母，可以擬爲半元音/j/。

上古來源 
喺上古音研究，有個定論叫喻四歸定，亦即以母係分化自定母嘅，由於佢處於四等介音，佢嘅摩擦度好大，令定母擦化，以後慢慢演化成半元音。

喺粵語嘅演變 
以母喺標準粵語基本上變成零聲母。喺聲調上，以母派入陽聲調。有一批術韻入聲字好似「聿」、「矞」、「噊」等變成 w 或 l 聲母。個別藥韻字好似「櫟」亦變用 l 聲母。

下面係一啲例字嘅古今音對比，第一欄例字，第二欄中古音，第三欄現代粵音：

調返轉頭，現代粵語嘅零聲母來自喻、影、匣、疑、溪、日六母。

喺吳語嘅演變 
吳語同粵語一樣，變零聲母。

喺普通話嘅演變 
普通話保持y或者變零聲母。但係有啲少數字，例如「銳、睿、容、榕、融」讀r。

喺日文嘅演變 
無論吳音漢音，都讀あ行。

喺韓文嘅演變 
歸入零聲母。

喺越南文嘅演變 
寫「d」，北方音係/z/，南方音係/j/。聲調上，平聲喺陰聲，仄聲喺陽聲。越南文仍然有區分云母同以母。

類:中古漢語